internet vaartha 214 Views
హైదరాబాద్‌ : ప్రభుత్వరంగ బ్యాంకు అయిన ఆంధ్రాబ్యాంకు తాజాగా మొబైల్‌ పేమెంట్‌యాప్‌ చిల్లర్‌తో ఒడంబడిక చేసుకుంది. బాఈ్యంకు కస్టమర్లు తమ సొమ్మును ఫోన్‌బుక్‌ కాంటాక్టుల్లో ఉన్న ఏనెంబరుకైనా బదిలీచేసుకునే సదుపాయం కలుగుతుంది. కస్టమర్‌ బ్యాంకు ఖాతాతో నేరుగా కనెక్ట్‌ అయి ఉంటుంది. ఈ యాప్‌ డౌన్‌లోడ్‌ చేసుకున్న తర్వాత కస్టమరు తాను ఎవరికైనా ఎక్కడికైనా సొమ్మును సునాయాసంగా పంపించుకోవచ్చని ఆంధ్రాబ్యాంకు జనరల్‌ మేనేజర్‌ ఎంఎన్‌ సుధాకర్‌ వెల్లడించారు. ఆండ్రాయిడ్‌, ఐఒఎస్‌ స్టోర్లలో ఈయాప్‌ లభిస్తుంది. బ్యాంకు ఏర్పాటు చేసిన ఐఎంపిఎస్‌ టెక్నాలజీకి తోడు ఈ యాప్‌ సౌకర్యం చెల్లింపులను మరింత వేగ వంతం చేస్తుందన్నారు. చిల్లర్‌సిఇఒ వ్యవ స్థాపకులు సోనిజాయ్ మాట్లాడుతూ ఆంధ్రాబ్యాంకుతో తమ టైఅప్‌ సంస్థ కార్యకలాపాలను మరింత విస్తృతంచేస్తుందని తెలిపారు. ఇటీవలి కాలంలో పెరుగుతున్న డిజిటల్‌ బ్యాంకింగ్‌కు అనుగుణంగా ప్రభుత్వరంగ బ్యాంకింగ్‌ వ్యవస్థలో డిజి టైజేషన్‌ చురుకుగా అమలవుతోందన్నారు. కోచికేంద్రంగాపనిచేస్తునన మాబ్‌ఎంఇ నుంచి వచ్చిన చిల్లర్‌ యాప్‌ ఇప్పటివరకూఐదులక్షలమంది యూజర్లు కలిగి ఉందన్నారు. బ్యాంకుఖాతాలకు నేరుగా అనుసం ధానించి ఇప్పటివరకూ 31 లక్షల లావాదేవీలు నిర్వహించినట్లు తెలిపారు. ఈ ఏడాది చివరినాటికి చిల్లర్‌ 15 అగ్రశ్రేణి వాణిజ్యసంస్థలతో టైఅప్‌ చేసుకోవాలని లక్ష్యంగా ఉన్నట్లు వెల్లడించారు.